|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **TOOTE PÜSIANDMED** | | | | | **VORM 9 a** | | | |
| **Kood** | **Toote nimetus** | | | | | | |
| 228 13 21 01 0 | Abivajadusega laste tugiteenus | | | | | | |
| **Kood** | **Tootegrupi nimetus** | | | | | | |
| 228 13 00 00 0 | Laste hoolekanne | | | | | | |
| **Kood** | **Tootevaldkonna nimetus** | | | | | | |
| 228 00 00 00 0 | Sotsiaalhoolekanne | | | | | | |
| **Ametiasutus** | | | | **Tootevastutaja (ametikoht)** | | | |
| Sotsiaal- ja Tervishoiuamet | | | | Laste ja perede heaolu osakonna peaspetsialist | | | |
| **Toote eesmärk** | | | | | | | |
| Toetada lapse iseseisvat toimetulekut olukorras, kus ta vajab sotsiaalsete, majanduslike, psühholoogiliste või terviseprobleemide tõttu oma kohustuste täitmisel ja õiguste teostamisel olulisel määral kõrvalabi. | | | | | | | |
| **Toote üldine kirjeldus** | | | | | | | |
| Teenuse sihtrühm on 3-18-aastased lapsed ja noored, kes vajavad sotsiaalse-, psühholoogilise- või terviseseisundi tõttu kohustuste täitmisel ja õiguste teostamisel olulisel määral kõrvalabi.  Teenuse abil vähendatakse lapsevanema hoolduskoormust tööhõives osalemiseks ning tagatakse lapsele eakaaslastega võrdsed võimalused eesmärgiga toetada ea- ja võimetekohast arengut.  Tugiisik saab pakkuda lapsele personaalset tuge saatjana avalikus ruumis ning hooldaja järelevalve osutamiseks lapse kodus ning võimaldada lapsele rehabilitatsiooniteenustel osalemist ja tagada sihipärase vaba aja sisustamise, sh huviringide, treeningute kättesaadavuse.  Erijuhtudel saab tugiisik pakkuda personaalset tuge ka haridusasutuses (lasteaias, koolis) arendus- ja õppetegevuses osalemiseks ja/või sotsiaal-emotsionaalse toimetuleku toetamiseks.  Tugiisik koostöös last kasvatava isiku ja lapse spetsialistide võrgustikuga loob turvalise ja toetava kasvukeskkonna ning tingimused lapse iseseisvaks toimetulekuks.  Tugiisiku ülesanne on tagada lapsele turvaline ja toetav kasvukeskkond koos eakohase juhendamise, suunamise, toetamise:   * igapäevaelu tegevustes ja eneseteeninduslikes toimingutes (hügieen, riietumine jms); * sotsiaal-emotsionaalse toimetuleku saavutamiseks; * suhtluseks ja kontaktide loomiseks, arendamiseks; * kohustuste täitmiseks, sh tööoskuste arendamiseks ja tööharjumuse kujundamiseks; * arendus- ja õppeprotsessis osalemiseks.   Teenusele suunamine toimub kohaliku omavalitsusüksuses, kus sotsiaalhoolekande osakonna lapse heaolu spetsialist hindab lapse toimetulekut ning täpsustab pere kõrvalabi vajaduse. Hindamise tulemusena vormistatakse teenusele suunamise otsus, kus on põhjendatud teenuse vajadust, sh kirjeldatud lapse toimetulekut, loetletud tegevusi, milles laps personaalset tuge vajab ning määratletud teenuse orienteeruv maht tundides.  Teenus on vajaduspõhine, teenusele suunamine ei sõltu Sotsiaalkindlustusameti poolt väljastatud puuderaskusastme otsuse olemasolust. Tugiisik osutab teenust korraga ühele lapsele, vajadusel sooritab hooldustoiminguid. Tugiisik ei täida haridusspetsialisti kohustusi. Statsionaarses õppes või tervislikel näidustustel muus õppevormis põhiharidust omandava noore 18-aastaseks saamisel on õigus teenust saada kuni õppeaasta lõpuni.  Teenust osutab Tallinna Perekeskus. | | | | | | | |
| **Toote kvaliteeti või kvantiteeti sätestavad õigusaktid ja standardid** | | | | | | | |
| Riigi õigusaktid | | | | | | | Paragrahv |
| [Sotsiaalseadustiku üldosa seadus](https://www.riigiteataja.ee/akt/130122015003?leiaKehtiv)  [Sotsiaalhoolekande seadus](https://www.riigiteataja.ee/akt/130122015005?leiaKehtiv)  [Lastekaitseseadus](https://www.riigiteataja.ee/akt/112122018049?leiaKehtiv) | | | | | | | § 10, 14  § 5, 14, 23- 25  **§ 5-6, 8, 17; 26-27, 30-33** |
| Linnavolikogu õigusaktid | | | | | | | Paragrahv |
| [Tallinna Linnavolikogu 17.12.2020 määrus nr 26 Tallinna arengustrateegia „Tallinn 2035"](https://www.riigiteataja.ee/akt/429122020009?leiaKehtiv);  [Tallinna Linnavolikogu määrus 22.08.2013 nr 44 „Tallinna Sotsiaal- ja Tervishoiuameti põhimäärus](https://www.riigiteataja.ee/akt/430082013001?leiaKehtiv)“;  [Tallinna Linnavolikogu 25. veebruari 2016 määruse nr 11 „Sotsiaalhoolekande seaduse, lastekaitseseaduse, sotsiaalseadustiku üldosa seaduse ja riigilõivuseadusega kohaliku omavalitsuse üksuse pädevusse antud ülesannete delegeerimine](https://www.riigiteataja.ee/akt/403032016014?leiaKehtiv)“;  [Tallinna Linnavolikogu 07.10.2021 määrus nr 24 „Sotsiaalhoolekandelise abi andmise kord"](https://www.riigiteataja.ee/akt/415102021004?leiaKehtiv);  [Tallinna Linnavolikogu 07.10.2021 määrus nr 25 "Sotsiaalteenuste osutamise tingimused ja kord"](https://www.riigiteataja.ee/akt/415102021020?leiaKehtiv) | | | | | | | **§ 3** § 6  § 1-2  § 4-10,  § 8 |
| Ametkondlikud regulatiivaktid | | | | | | | |
| [Tallinna Sotsiaal- ja Tervishoiuameti käskkiri 18.01.2023 nr T-15-1/23/2](https://teele.tallinn.ee/documents/121485/view#metadata) | | | | | | | |
| **Toote sihtgrupi nimetus** | | Personaalse toevajadusega lapsed vanuses 3-18 eluaastat | | | | | |
| **Mõõdiku nimetus** | | | | | | | |
| Teenust kasutanud laste arv (aasta jooksul) | | | | | | | |
| Märkused, kommentaarid | | | | | | | |
| Ametiasutuse juht | | | Tootevastutaja | | | Kuupäev | |
| Raimo Saadi | | | Maris Oolu | | | 23.01.2023 | |